ברווז סלוודורי

ברווז סלוודורי (שם מדעי: Salvadorina waigiuensis) הוא מין של עוף מים קטן החי בגינאה החדשה והוא המין היחיד בסוגו. הוא נדיר ומצוי בסכנת הכחדה בטבע. הוא קרוי על שם החוקר האיטלקי תומאזו סלוודורי (Tommaso Salvadori; 1835 – 1923). אין לו תת-מינים.

ברווז זה מגיע לאורך 38–43 ס"מ, מוטת כנפיים של 56–71 ס"מ ומשקל של 342 גרם, כשהזכרים גדולים יותר מהנקבות. הוא חום מפוספס בלבן לאורך הגב והכנפיים, הבטן צהבהבה והצוואר והראש כהים עם מקור צהוב. החלק הפנימי של הכנפיים ירוק והרגליים כתומות.

ברווזים אלו חיים רק ביערות, הנהרות והנחלים של הרי גינאה החדשה והם מקננים בסמוך למים, מטילים 2–4 ביצים. הם גם ניזונים במים בשכשוכים או בצלילה מצמחייה, מחרקים ומדגים קטנים. הם קרובים לברווזים המצויים מהסוג ברווז (Anas), אך משוייכים לתת-משפחת ברווזי צדפות (Tadorninae) יחד עם ברווזים הדומים להם בהרגליהם כמו ברווז כחול וברווז נהרות.

הברווז מצוי בסכנה בטבע עקב ציד, פגיעה בבית הגידול וטריפה בידי כלבים שפלשו לגינאה החדשה וכן עקב דיג חובבני. בטבע נותרו 9,900-2,500 פרטים.

קישורים חיצוניים

הערות שוליים 

בעלי חיים שתוארו ב-1894
טקסונים שתוארו בידי וולטר רוטשילד
ברווזי צדפות
עופות יחידים בסוגם
פפואה גינאה החדשה: בעלי חיים אנדמיים
פפואה גינאה החדשה: עופות